**2021.szeptember 5. vasárnap**

**10.00-21.00**

**Római part 28**.(Rómaifürdő SE melletti terület)

Szeretettel várjuk a  családokat, gyerekeket és örök gyerekeket a Római partra, ahol egész napos programok keretében az utcaszínház, a bábjátszás,, az élményfestés, a zene műfajának kiemelkedő és különleges képviselői és előadásai várják Önöket. A rendezvény ingyenesen látogatható.

Részletes program :

10.00  **Langaléta Garabonciások** találkozása a kurtalábú közönséggel.

11.00-18.00  **Festőiskola-** szabadtéri élményfestés óriásvászonra, szentendrei művészekkel, a szentendrei Lakástárlat Alapítvány szervezésében

11.00 -15.00 **Vitéz László Bábjáték Automata**

Interaktív bábjáték-automata, amelyet a Kolibri Színház két művésze üzemeltet. "Bedobod a valamit, és kijön a valami." Ha például gyerekrajzot tuszkolsz az automatába, mese lesz, mi kijön.

14.00  **Mikropódium**

Egy különlegesen apró méretű színház, az egész előadás elfér egy kis bőröndben. Mégis, amikor megnyílik ez a kis bőrönd, valóságos csodára számíthat a közönség. Lénárt András bábművészéletszerűen mozgó picinyke bábjai szöveg nélkül mesélnek történeteket, érzéseket, hangulatot. Kívülről nézve tehát minden parányi, de a hatás, amelyet az előadások elérnek nagyon nagy, a nézők eddig még nem tapasztalt élményt kapnak a piciny báboktól, és valószínűleg sokáig megőrzik ennek a varázslatos bábszínháznak az emlékét. Valóságos varázslat a nézők szeme előtt megjelenő játék, bűvészi hasonlattal élve „mikromágia”.

15.00 **Rák Béla trió**

Virtuóz gitárjátékon alapuló elegáns, dallamos jazz

16.30  **Danny mesél -  A fán lakó gyermekek**

Interaktív zenés mese ghánai ritmusokra Danny utánozhatatlan előadásában

18.00 **Gőzerővel**

Humoros akrobatikus világmegváltás 30 percben. Időutazó vándorcirkusz, ahol három fura figura egy gőzhajtású velocipéd triciklivel járja az idő és a tér végtelen labirintusát.

19.00 **ToSoDa Projekt**

Sprituális drum 'n bass (is) - többnyire lágy, ellazulós medítativ dallamok, néhol kicsit felpörgetve, egy kis latinos vagy drum'n bass-es lüktetéssel megspékelve gitáron, handpanen, hangdrumon.

21.00 **Swing ower**

Utcashow tűzzsonglőr módra. Önfeledt bolondozás, végtelen versengés, bravúros tűzforgatás, égbe szálló eszközök és magas röptű humor a Tűzmadarak előadásában